Sol

El **Sol** o **Sô** (simbul astronomico: ) a l'è la stela che sta al center del nost Sistema Solar. El sol però el poeu stà a significà una stela qualchessia, o ben un corp celest compat, e de forma pressapoch sferega che la manda foeura ciar indeperlee. El nost Sol el sgira i pianet, i asteroid, i comet e tut un monton de oget de dimension pussee piscinine e de natura varia.

El sol l'è fad su soratut de idrogen, per el 74% de la massa, de elii per puu o manch 24% de la massa, e olter element pussee grev, compagn del ferr, del nichel, de l'ossigen, del zulfer, del magnesi, del carboni, del neon e del crom. El Sol el gh'ha una class spetrala de G2V: G2 el sta a dì che la so temperadura in su la superfiss a l'è arent a 5780 K (5510 °C) che la ghe da el so color bianch, e che el par sgiald per via de l'efet de assorbiment de l'atmosfera de la Terra.

## La strutura del Sol

El Sol a l'è formad de nivel indove che l'atività nucleara, la temperadura, e la composizzion fìsega i cambien fess. El g'ha una densità de 150 g/cm3, e una temperadura arent ai 13.000.000 grad. El coeur del Sol a l'è la region indove che la vegn fada su la part pussee granda del calor, e indove che se pensa che ghe sien i process de fusion nucleara che trasformen l'idrogen in elii.

Ad andar vers el defœra, el nivel qe al va de le 0,2 a le 0,7 vœlte el ragio del sol al se ciama *zona radioativa*. E as andar insì in su se trova la *zona convetiva*, la *fotosfera* e l*'atmosfera* qe la forma la corona solar. 

El Sol indeperluu el fa su el 99,8% de la massa de tut el Sistema Solar.
### Nucli
El nucli del sol che el gh'ha un ragg de 150.000 km a l'è fad su de idrogen e elio; in del nucli la pression e la temperadura elevade i permeten i reazzion nuclear de fusion de l'idrogen a fa su l'elio ch'inn responsabil de l'emission de lus e calor. In del nucli la temperadura a l'è de circa 15 million de °C, la densità de 100 tonellade al meter cubi e la pression de 200 miliard de atmosfera.

### Zona radiativa
Foeura del nucli a gh'è la zona radiativa che la mena el calor de foeura traver di mecanism de l'emission e de l'assorbiment. A l'è fada su de un gas de nucli de elio, proton e eletron. El so spessor el va del bord de foeura del nucli fina a 130.000 km sota la superfiss. Chichinscì a gh'è una temperadura de 500.000°C e una densità de 10 kg/m3.

### Zona convetiva
In la zona convetiva inscambi el calor el se tra intorna per convezzion, che l'è possibil in quella zona chì desgià che la pression a l'è inferiora. Per via de la convezion el calor de la zona radiativa el vegn menad de sora e poeu quand che el sarà andad foeura i materai tornen sgiò. Quand che la convezzion la se tra sgiò per via del fort camp magnetich, se formen i magg solar in su la superfiss de foeura.

### Fotosfera
La zona pussee de foeura del sol a l'è ciamada fotosfera e l'è fada su de gas incandescent. La soa temperadura a l'è arent ai 5500°C e la manda foeura la lus visibel per l'oeugg uman. El so spessor a l'è de 400 km. La superfiss l'è minga solida: la gh'ha su di granit che ognidun el resta domà un quai minut. In su la superfiss, cont un diameter arent ai 100.000 km poeuden aparì anca i masg solar e durà d'una quai setimana a un quai mes. I masg solar inn di arei fregge (circa 4000°C) respet che i zone intorna. El numer di masg solar el cambia de manera ciclica cont un perìod de 11 agn
. In su la superfiss de la fotosfera poeuden capità i fenomen di *magg solar*, i *crescenz* e i *brilladore*. I crescenz iinn di get gigant de idrogen incandescent che vegnen dent de l'atmosfera solara fina anca 40.000 km. I brilladore inscambi inn di stralusc provcad di scaregh eletrich.

## Radiazzion solare
El speter de la radazzion del sol a l'è quell d'un corp negher che el gh'ha una temperadura de 5700 °C (che a l'è la temperadura de la fotosfera). I radiazzion mandad foeura inn soratut quei del visibel, de l'infraross e de l'ultraviolet.